বর্তমান প্রধানমন্ত্রী, পুলিশপ্রধানসহ আইন-শৃঙ্খলা রক্ষাকারী বাহিনী তাদের ওপর অর্পিত দায়িত্ব পালনের সঙ্গে সঙ্গে জনগণের ডাকে দৌড়ে আসে। আইন-শৃঙ্খলা রক্ষাকারী বাহিনীর বিরুদ্ধে কতিপয় অভিযোগ থাকলেও গোটা বাহিনীকে নিয়ে নেতিবাচক সমালোচনার পক্ষপাতী নই। এভাবে বর্তমানে দেশ সব সেক্টরে উন্নয়ন অগ্রগতিতে এগিয়ে যাচ্ছে। এগিয়ে যাওয়া অব্যাহত রাখতে এগিয়ে নেওয়ার দল ও ব্যক্তিকে নির্বাচিত করতে হবে। নিজস্ব অর্থায়নে পদ্মা সেতুর মতো লাখো কোটি টাকার প্রকল্প বাস্তবায়িত হচ্ছে। বাংলাদেশকে যারা তলাবিহীন রাষ্ট্র হিসেবে দেখতে ও দেখাতে চায় তাদের আঙুল দিয়ে দেখিয়ে দিতে হবে বাংলাদেশ এখন আপন মহিমায় নিজস্ব শক্তিতে স্বাধীনভাবে দণ্ডায়মান। কেউ ইচ্ছে করে ধাক্কা মেরে বাংলাদেশকে পেছনে নিয়ে যাওয়ার দিন শেষ। তাই গণতান্ত্রিক ধারায় গণতন্ত্রকে উন্নয়নের স্বার্থে এগিয়ে নিতে হবে।